Daškov (vürstisuguvõsa)

Daškov (vene keeles "Дашков") oli Rjurikust põlvenud Venemaa aadlisuguvõsa, mis kustus meesliinis 1807. aastal.
Ajalugu.
Päritolu ja varasem ajalugu.
Suguvõsa rajajaks oli Smolenski vürsti poeg Aleksandr Svjatoslavitš (suri 1408), kes oli Rjuriku järeltulija 17. põlves. Tema hüüdnime "Dašek" järgi said tema järeltulijad nimeks Daškov. Tema poeg vürst Mihhail Aleksandrovitš Daškovi hüüdnimeks oli "Zjalo"; tema pojapoeg vürst Konstantin Danilovitš (suri 1526) oli Zjalovi vürstisoo rajaja.
Vorontsov-Daškov.
Kuna vürst Pavel Mihhailovitš Daškovil (1763−1807) järeltulijaid ei olnud, nimetas ta oma ema Jekaterina (sündinud krahvinna Vorontsova) nõuandel pärijaks krahv Ivan Illarionovitš Vorontsovi (1790−1854). Viimane oli Jekaterina kaugem sugulane − tema onu lapselaps. Pärast Paveli surma andis keiser Aleksander I 1807. aastal viimasele õiguse kanda perekonnanime Vorontsov-Daškov.
Sugupuu.
Vürst Aleksandr Svjatoslavitš "Dašek" Smolenski (suri 1408)
A1. Vürst Mihhail "Zjalo" Daškov
B1. Vürst Danila
C1. Vürst Roman
D1. Vürst Fjodor (suri u 1540)
C2. Vürst Ivan
C3. Vürst Mihhail
C4. Vürst Dmitri
D1. Vürst Andrei (1517−1568), bojaaripoeg, Alatõri kolmas vojevood (1555), Svijažski teine vojevood (1556), Tartu kolmas vojevood (1562); abiellus vürstinna NN Ivanovna Tokmakova-Nozdrovataja-Zvenigorodskajaga
D2. Vürst Semjon (1518−pärast 1562), Rõlski asehaldur (1557−1558), Svijažski (1559) ja Smolenski (1561) viies vojevood, Velikije Luki teine vojevood (1562)
D3. Vürst Ivan (1520−1568)
E1. Vürst Andrei (1540−1588), mõisaomanik, Astrahani kolmas vojevood (1564), Livna (1587) ja Rjažski (1588) esimene vojevood
F1. Vürst Ivan (suri pärast 1640), Kargopoli vojevood (1613−1615), Brjanski esimene vojevood (1617−1618), Galitši (1618−1619), Toropetsi (1620), Samara (1625−1626) ja Santšurski (1626) vojevood, Moskva aadlik, Terka vojevood (1628−1629), strjaptši (1636); abiellus vürstinna NN Andrejevna Volkonskajaga
G1. Vürst Ivan (suri 1687), stolnik, Vjatka (1656−1658) ja Alatõri (1661−1663) vojevood, Astrahani teine vojevood (1663−1666), Simbirski vojevood (1666−1670), Moskva aadlik, okolnitši
H1. Vürstinna Uljana (1646−pärast 1678); abiellus vürst Ivan Vassiljevitš Golitsõniga
H2. Vürst Andrei (1650−1705), stolnik; abiellus 1675 Domna Grigorjevna Izmailovaga
H3. Vürst Pjotr (1655−pärast 1714), stolnik (1671), proviandiprikaasi kohtunik (1703); abiellus 1) Sofja Leontjevna Lopuhhinaga, 2) 1685 Jefimia Bogdanovna Polibinaga
I1. [2. abi.] Vürstinna Marfa (1692−?); abiellus 1) 1711 vürst Vassili Andrejevitš Volkonskiga (suri 1712), 2) 1714 vürst Fjodor Petrovitš Sontsev-Zassekiniga (suri 1739)
I2. [2. abi.] Vürst Ivan (1694−1743), kaardiväekapten; abiellus 1) 1724 vürstinna Jevdokia Jakovlevna Koltsova-Massalskajaga, 2) Anastassija Mihhailovna Leontjevaga (1712−1775)
J1. [1. abi.] Vürstinna Jelena (1725−?); abiellus vürst Mihhail Sergejevitš Dolgorukoviga (u 1726−pärast 1793)
J2. [1. abi.] Vürstinna Maria (1731−?); abiellus Vassili Petrovitš Latsinoviga (u 1722−1776)
J3. [2. abi.] Vürst Mihhail (1736−1764), kammerjunkur (1762), brigadir (1764); abiellus 1759 krahvinna Jekaterina Romanovna Vorontsovaga (1743−1810)
K1. Vürstinna Anastassija (1760−1831); abiellus 1775 Andrei Jevdokimovitš Štšerbininiga
K2. Vürst Mihhail (1761−1762)
K3. Vürst Pavel (1763−1807), kindralleitnant (1798), Kiievi sõjakuberner (1798), Moskva kubermangu aadlimarssal (1802−1807), viimane suguvõsa esindaja; abiellus 1788 Anna Semjonovna Alferovaga (1768−1809)
K4. Vürstinna Natalja
J4. [2. abi.] Vürstinna Nastasja
J5. [2. abi.] Vürstinna Aleksandra (1738−u 1769); abiellus Fjodor Ivanovitš Gleboviga (1734−1799)
H4. Vürst Fjodor (1658−1708), stolnik, Solikamski vojevood (1698)
G2. Vürst Grigori
G3. Vürst Vassili
F2. Vürst Pjotr (1575−1607)
C5. Vürst Konstanin Zjalov (suri 1526). Temast põlvnes Zjalovi vürstisuguvõsa.
B2. Vürst Andrei
B3. Vürst Ivan